**STROKOVNA EKSKURZIJA nadarjenih učencev na Koroško**

Na čudovit, sončen petek – 19. 4. 2019 – smo »hilali proti šti Koroški«! Dva avtobusa nadarjenih učencev I. OŠ Žalec in učitelji spremljevalci. To ni obetalo nič druga kot zabavno, divjo avanturo - strokovno ekskurzijo na Koroško. Z rudarskim vlakom smrti...no ja, skoraj tako adrenalinsko je bilo, smo se zapeljali v podzemlje Pece. Ogledali smo si Rudnik svinca in cinka Mežica in spoznali življenje rudarjev v času, ko je rudnik še obratoval. Nepozabno doživetje! Po kosilu smo se odpravili na Turistično kmetijo Klančnik. S turističnim vlakom smo se odpeljali do lovske koče, med potjo pa opazovali damjake, muflone, divje pujse in srne, ki so nam prečkale pot. Ob vrnitvi na domačijo smo si ogledali še muzejsko zbirko družine Klančnik in pokušali domače dobrote. S polnimi želodci, novim znanjem in zanimivimi izkušnjami smo se vrnili domov. Na avtobusu med potjo so nas zabavali učenci geografske ekipe, ki so strokovno vodenje popestrili z glasbo koroških izvajalcev. Naj se piše in ne pozabi. Zgodila se je ekskurzija nadarjenih 2019! Kličemo vam SREČNO!

Tina Seibert, učiteljica

Fotoreportažo ekskurzije si lahko ogledate v galeriji.